cyanic-selkie/wikianc huggingface dataset:
מלחמת האזרחים בליטא (1432–1438)
הפיכה בליטא
כדי לזכות בתמיכה מהאצילים, במאי 1434 העניק זיגמונט פריבילגיה לאצילים קתולים ואורתודוקסים כאחד. הפריבילגיה הבטיחה את זכותם לקנות, למכור, להחליף, לתת מתנה ולרשת קרקע. הוולדאמים, מעמד של איכרים תלויים, שוחררו ממיסים ומחובות למדינה - כל הרווחים שלהם היו שייכים כעת לאצילים. אף אציל לא היה צריך להיענש או לכלוא על פשעים ללא צו בית משפט. ליטא התחלקה לשני מחנות: תומכי זיגמונט (אדמות ליטא, סמוגיטיה, מחוז טראקאי ומינסק); ותומכי שוויטריגאילה (פולוטסק, ויטבסק, סמולנסק, קייב, ווהלין). החלו שלוש שנים של פעולות איבה הרסניות. ב-8 בדצמבר 1432 נפגשו צבאות שוויטריגאילה וזיגמונט בקרב אשמנה. שוויטריגאילה התגייס לעזרתו של סעיד אחמד הראשון, חאן של אורדת הזהב, וכתב לאפיפיור אאוגניוס הרביעי ולמועצת פירנצה בתקווה לזכות בתמיכתם על ידי הבטחה לאיחוד הכנסייה. הוא תכנן לתקוף את בירת הדוכסות הגדולה, וילנה, ולחדש את כס המלוכה. שני הצדדים ספגו הפסדים כבדים, והניצחון הסופי הגיע לזיגמונט. המסדר הטבטוני קיים רשמית את הפסקת האש, אך המשיך בתמיכתו החשאית בשוויטריגאילה, בעיקר באמצעות הסניף הליבוני שלו.
Only Time
שימוש במדיה
ב-13 בנובמבר 2013, הושקה הפרסומת "The Epic Split" עבור הסדרה "וולוו FM" של וולוו משאיות, שכללה את השיר ואת ז'אן-קלוד ואן דאם. הצלחת הפרסומת גרמה ל-"Only Time" להיכנס מחדש למצעד הבילבורד הוט 100 שם הוא דורג במקום ה-43, תוך שדורג במקום ה-95 במצעד הסינגלים הבריטי. ב-Kraft Foods השתמשו בשיר בפרסומות שהציגו הורים נרגעים בזמן שילדיהם אוכלים מקרוני עם גבינה. בשנת 2018 עלה לאקרנים הסרט "דדפול 2" של מארוול, בו הושמע השיר. הוא הושמע במשחקים של דאלאס סטארס שהתקיימו באמריקן איירליינס סנטר.
טיסת מבנה
מלחמת העולם הראשונה
בתחילת מלחמת העולם הראשונה מטוסי תצפית משני הצדדים היו חולפים אחד על פני השני ללא נקיטת אמצעים אלימים אחד נגד השני, אך המצב לא נשאר כך לאורך זמן ופעולות עוינות חייבו נשיאת רובים ובהמשך גם התקנת מקלעים על גבי מטוסי התצפית, מאוחר יותר החל ייצור של מטוסים המיועדים להפלת מטוסי התצפית של האויב מה שהביא לקרבות האוויר הראשונים. מטוסי תצפית היו לרוב כבדים, פחות זריזים ומדויקים הרבה פחות בחימושם ההגנתי. עד מהרה מטוסי קרב החלו ללוות את מטוסי התצפית, בגלל הגנה זאת מטוסי הקרב של האויב היו משתמשים בטקטיקות בשביל להביא לנזק מרבי ולאבדות מרביות של האויב. אחת השיטות היעילות ביותר בקרבות אוויר בתקופה מוקדמת זאת הייתה לוחמה בזוגות, כאשר מטוס הקרב של האויב מתרכז בלחימה מול מטוס אחד חברו למבנה יכול להיכנס לאזורים המתים בשדה הראייה של האויב ולהפתיע אותו, זאת הייתה הולדת המבנה הקרבי בו שניים או יותר כלי טיס משתפים פעולה לטובת השגת מטרה אחת תוך ניצול היתרון המספרי ושמירה זה על זה.
עידן הסילון והלוחמה האווירית המודרנית
עם תום מלחמת העולם השנייה הטכנולוגיה המשיכה להתפתח ובנוסף למנועי סילון פותחו עוד לא מעט תחומים, דוגמת אוויוניקה, מערכות שליטה ובקרה, מערכות נ"מ וכדומה. בשל העלייה במורכבות המערכות, מורכבות המשימות עלתה גם. עתה אי אפשר היה לשלוח מטוסי תקיפה ללא ליווי של מטוסי קרב, וגם אז זיהוי מוקדם ויירוט מכוון על ידי בקרה אווירית יכלו להביא את מטוסי האויב קרוב ולעמדת יתרון או להפילם בעזרת טילי נ"מ. אי לכך נדרש ביצוע של מגוון גדול יותר של משימות בשביל לאפשר לתקיפות להתקיים. במלחמת וייטנאם חיל האוויר האמריקאי נאלץ להקצות מספר רב של מטוסים שישתתפו בתקיפה אבל יבצעו משימות אחרות כגון דיכוי הגנה אווירית על ידי תקיפת קורנים (משימות ויילד ויזל), ניקוי השטח האווירי על ידי מטוסי קרב טרם התקיפה (Fighter Sweep), ליווי מטוסי התקיפה, מטוסים הנושאים אמצעי שיבוש אלקטרוניים, מטוסי צילום לאיסוף מודיעין לבחינת תוצאות התקיפה ומטוסי תדלוק ייעודיים. בכל הכוח הכלול במשימה מטוסי התקיפה מנו לעיתים קרובות רק כ-40-20 אחוז מכלל המטוסים, משימות של מספר מבנים כאלה מכונות ערכות תקיפה (Strike Package).
Y2HACK
הכנס השני
התקיים ב-16 בנובמבר 2004 בתל אביב. מארגנת הכנס הייתה נאורה שם שאול, היועצים הטכנולוגיים היו: נמרוד קרת, קרן אלעזרי וערן ורד. ניר מטרסו היה אחראי על המיתוג. הוא התקיים במועדון TLV שבנמל תל אביב ומאות הכרטיסים נרכשו בלילה הראשון שפורסם על קיומו. בכנס דנו בקוד פתוח, תרבות דיגיטלית, פשע מקוון, חוקי מחשב, הוקרנו סרטי האקרים, נערך חידון נושא פרסים והיה תא וידויים שבו האקרים יוכלו למרק את מצפונם. נערכה תחרות בה קבוצות של האקרים ניסו לפרוץ לרשת של רעותה ונלמדו טכניקות פריצה. המשחקים והפעילויות היו במסורת של כנסי האקרים בינלאומיים כמו DEF CON, הנערך בארצות הברית כל שנה וכמו Hacking in Progress האירופי , הנערך מדי 4 שנים בהולנד. למשתתפים ניתנה אפשרות להירשם באמצעות כינוי וללא שם מלא ונאסרה כניסת צוותי עיתונות וצלמים לשטח הכנס. בכנס השתתפו כ-800 אנשים וחולק בו הספר הקתדרלה והבזאר שיצא לכבוד הכנס.
פורד גלאקסי
דור שני (2006–2015)
בינואר 2006 הוצג הדור השני של פורד גלאקסי, יחד עם דגם חדש – פורד s מקס, שחולקים את אותה הפלטפורמה ואת אותן יחידות ההנעה, יחד עם פורד מונדיאו.
רחמים אלעזר
ביוגרפיה
נולד בכפר באזור סקלט שבמחוז בגמדר שבאתיופיה למשפחת אריסים יהודית. בילדותו עסק ברעיית צאן עד אשר החל ללמוד בבית הספר היהודי שבאמבובר שממנו המשיך לבית ספר כללי בעיר גונדר. בשלהי שנות ה-60 פגש בשלושה עיתונאים ישראליים בהם ארנולד שרמן ושלום רוזנפלד שעזרו לו להגיע לישראל ב-1971. בהגיעו לישראל נתמך על ידי העיתונאים ונשלח להתחנך בכפר הנוער אלוני יצחק שבסיומם גויס לעתודה האקדמית במסגרת צה"ל שבה למד לימודי אפריקה והמזרח התיכון באוניברסיטת תל אביב ובהמשך למד בה תקשורת.
בתחילת שנות ה-80 החל בתפקידו הנוכחי כשדרן רדיו ומגיש חדשות בשפה האמהרית ברדיו רק"ע.
סמי בקלש
ביוגרפיה
בנוסף, עבד בשורה של דירקטוריונים בחברות ובעמותות ובהן יו"ר בחברת איילון פיננסים מקבוצת איילון ביטוח, דירקטור בחברת סלקום, דירקטור בקרן השתלמות יהב רופאים, דירקטור בחברה הממשלתית חמ"ת ויו"ר דירקטוריון קלע- קרן השתלמות.
עמד בראש חברת "בקלש ייעוץ והשקעות" העוסקת בייעוץ ובשיפור תהליכי ניהול ממשל תאגידי. נתן ייעוץ לראשי ועדים גדולים, והיה שותף בגיבוש הסכמים קיבוציים וייעץ לראשי מועצות מקומיות בניהול ותיקון תהליכים.
המוזיאון הנשיאותי על שם ג'רלד פורד
היסטוריה
המוזיאון הנשיאותי הוא מקום מנוחתם של ג'רלד פורד ובטי פורד. המוזיאון ממוקם בעיר גרנד ראפידס שבמישיגן. הכספים לבניית המוזיאון נאספו על הוועדה להנצחת ג'רלד פורד. שטח המוזיאון הוא בערך 44 אלף קילומטר רבוע, עלות המוזיאון נאמדת ב-11 מיליון דולר.
בית היתומים היהודי בפרנקפורט
היסטוריה
מטרת בית היתומים הייתה לקלוט בנים יהודים יתומים עניים, להעניק להם טיפול מיטבי בגוף ובנפש ולדאוג להשכלתם. תחילה נקלטו ילדי העיר פרנקפורט בלבד, ולאחר מכן גם כאלו שהגיעו ממקומות רחוקים יותר. ילד נחשב יתום גם במקרה שבו הייתה לו אם, אך לא היה אב בבית. החל משנת 1884 התקבלו גם בנות לבית היתומים, ושוכנו במבנה נפרד. לבית היתומים התקבלו ילדים בגילי 6–12.
תחת השלטון הנאצי
יחד עם עבודתו הנמרצת למצוא מקומות מקלט לילדים, איזידור גם ליווה את קבוצות הילדים מבית היתומים אל יעדן ולאחר מכן שב לעבודתו בבית היתומים. שהצטרפה אף היא כמלוווה לילדים היוצאים מגרמניה, תארה עד כמה קשה הייתה כל נסיעה כזו. הבירוקרטיה לפני הנסיעה הייתה מורכבת. לעיתים חוו הילדים בדרכם מפגש לא ידידותי עם הנאצים אשר השפילו אותם ובזזו חלק מחפציהם המעטים. בדרכם לאנגליה, היה גם צורך לחצות שלושה גבולות. בכל נסיעה היו יותר ממאה ילדים. כל ילד היה צריך להיבדק על ידי רופא ולפגוש פקיד הגירה. רק כשהגיעו לתחנה הראשונה מחוץ לגרמניה, בהולנד, זכו הילדים לקבלת פנים אוהדת. משהגיעו לאנגליה קבלת הפנים הייתה חמה, אך סמוך להגעתם פוזרו הילדים ונשלחו ליעדים שונים. אנשים הגיעו לבחור ילדים מהקבוצה כדי להיות משפחת אומנה עבורם. כך הפרידו בין אחים ובין חברים. היו משפחות אומנה שהיו לבית חם עבור הילדים, אך משפחות אחרות ניצלו את הילדים לרעה. בחלק מן הבתים לא יכלו הילדים להמשיך ולקיים אורח חיים דתי וגם נאלצו לוותר על שמירת כשרות. בנוסף, היו קבוצות ילדים ששוכנו בהוסטלים. משפרצה המלחמה בספטמבר 1939, נחשדו חלק מהילדים הבוגרים כמרגלים לטובת גרמניה ומשום כך נשלחו למחנה מעצר באוסטרליה.
עליית הבנות באפריל 1940
בסוף מרץ 1940 יצאה מבית היתומים קבוצה של 16 בנות בדרכה לארץ ישראל. בנמל טרייסט באיטליה הן עלו על האניה 'מרקו פולו' והגיעו לחיפה ב-4 באפריל 1940, ומשם נסעו הישר לירושלים. שלוש נשים חברו למען קליטת הבנות בירושלים: הנרייטה סאלד שעמדה בראש עליית הנוער באותה עת, חנה יהודית לנדאו - מנהלת בית הספר 'אוולינה דה רוטשילד' אשר קלטה את הבנות בבית ספרה, ואלה שוורצשטיין. אלה שוורצשטיין הייתה מנהלת מחלקת הבנות בבית היתומים בפרנקפורט ומיודדת עם מיס לנדאו. שלוש הנשים גם דאגו למגורי הבנות בפנימייה בסמוך לשער מנדלבאום.
קרל פון קירכבאך אאוף לאוטרבאך
תחילת דרכו
קירכבאך נולד ב-20 במאי 1856 בעיר ג'נג'ש שהשתייכה אז לאימפריה האוסטרית ושוכנת בתחומי הונגריה המודרנית. משפחת קירכבאך הייתה משפחת אצולה מסועפת שהצמיחה מקרבה אנשי צבא רבים בצבאות גרמניים שונים. אחיו הצעיר היה יוהאן פון קירכבאך אאוף לאוטרבאך, ששירת גם הוא בצבא האוסטרי והגיע לדרגת גנרל חיל הרגלים. לפיכך, כחלק מהמסורת המשפחתית, הוא נכנס בגיל 11 למכון לצוערים. מאוחר יותר הוא למד באקדמיה הצבאית הטרזיאנית, ונכנס לצבא בדרגת לויטננט. ב-1880 הועלה לדרגת אובר-לויטננט, ובשנת 1884 לדרגת האופטמן. בשנת 1893 מונה לראש מטה הקורפוס ה-15, ובין 1895 ל-1897 כיהן כראש מטה דיוויזיית פרשים. בשנת 1899 הוא מונה לראש מטה הקורפוס השלישי, וקודם לדרגת אוברסט.
הנרי דומרקאנט
הנרי קים דומרקאנט (באנגלית: Henry Kim Domercant; נולד ב-30 בדצמבר 1980) הוא כדורסלן עבר אמריקאי, בעל אזרחות בוסנית, אשר שיחק בעמדות הקלע והסמול פורוורד. שיחק באופן פעיל בין השנים 2003–2016, בקבוצות שונות בטורקיה, ביוון, ברוסיה, באיטליה ובארצות הברית.
בלודנץ
היסטוריה
ממצאים ארכאולוגיים שנמצאו בעיר, מעידים על התיישבות רצופה באזור מתקופת הברונזה ועד לתקופת לה טן. השם בלודנץ ניתן לה על ידי הקלטים, בשנת 600 לפנה"ס היה בבלודנץ מחנה אימונים צבאי של הרומאים.
Feedly
החברה מאפשרת לבנות פיד באמצעות משתמש סטנדרטי ללא תשלום ומשתמש פרימיום בעל הרשאות נרחבות בתשלום חודשי.
היסטוריה
בסוף מאי 2013, הכריזה החברה שמספר המשתמשים באתר עמד על כ-12 מיליון.
אלגברה מממד סופי
אלגברות מסילה
אלגברה מפוצלת בסיסית היא תורשתית (כלומר, כל תת-מודול של מודול פרויקטיבי הוא פרויקטיבי; שקול לזה - הממד הגלובלי הוא 0 או 1) אם ורק אם היא אלגברת המסילות של קוויבר נטול מעגלים. כל אלגברה מפוצלת בסיסית A אפשר לתאר כמנה FQ/I כאשר FQ היא אלגברת המסילה של קוויבר (יחיד) Q, ו-I אידיאל המוכל באידיאל המקסימלי J של FQ ומכיל חזקה כלשהי של J. האידיאל I (על אף שאינו יחיד) מספק את היחסים בייצוג של A לפי Q.
Rotationplasty
הניתוח
לרוב, הניתוח מבוצע לצורך העברת מפרק הקרסול למפרק הברך לאחר הסרתו בעקבות גידולים כגון אוסטאוסרקומה, סרקומה על שם יואינג שיושבים על מפרק הברך או לידה (על עצם הירך). העורק הראשי, הוריד, והעצב נשמרים ואינם מוסרים במהלך הניתוח. המפרק המושתל מסובב ב-180 מעלות (בגלל שהקרסול פועל בכיוון ההפוך בניגוד לברך) ומוברג לעצם הירך. היתרון למנותח הוא שיש לו מפרק ברך "חדשה" ומתפקדת, אליה ניתן לחבר תותב, על מנת שיוכל לרוץ, לקפוץ, לרקוד, ללכת ולעשות ספורט. הניתוח מבוצע בילדים שעדיין גדלים (לרוב מתחת לגיל 12) ולא במבוגרים.
נעם דובב
עיסוק בפלינדרומים
דובב כותב שירים וסיפורים המבוססים על שעשועי לשון. הוא מתמקד בכתיבה באילוצים בכלל (כמו אנגרמות) ובפרט בפלינדרומים שמשולבים בהם לעיתים אילוצים נוספים. חיבר גם פלינדרומים לפי מילים.
שירה פלינדרומית
בתחילת 2022 יצא לאור ספר שיריו "כשחשך", שהושק במועד הפלינדרומי 22.02.2022 (22 בפברואר 2022) בשעה 20:02.
תאוריית הקשר על המרקסיזם התרבותי
התפתחות תאוריית הקשר
מאמרים אודות תאוריית הקשר נפוצים בעיקר בקרב ארגוני ימין רדיקלי והימין האלטרנטיבי בארצות הברית. בין השאר היא מוזכרת לעיתים קרובות על ידי ריצ'רד ספנסר, פעיל אמריקאי מהימין הרדיקלי, ובאתר הדיילי סטורמר. בין התומכים והמפיצים של תאוריית הקשר נמנים אנדרו ברייטברט, מייסד האתר "חדשות ברייטברט", שפרסם באתר מאמר לפיו תיאודור אדורנו ניסה לקדם הרמוניה אטונאלית במטרה לגרום לנקרופיליה המונית, ופט ביוקנן שטען שמטרתו של המרקסיזם התרבותי היא ביטול "אופייה הנוצרי של ארצות הברית". כמו כן נתמכת התאוריה על ידי אנשי ימין קיצוני באוסטרליה, ברזיל והממלכה המאוחדת.
דוד ברגמן
ביוגרפיה
כעבור זמן מה נלקח מהכפר לשווייץ על ידי ארגון הצלה יהודי. עם הגעתו לקה בדיפטריה ואושפז בבית חולים. כששוחרר עבר לבית יתומים בז'נבה, ואחת מנשות הקהילה היהודית טיפלה בו בסופי השבוע. בעקבות פגישה עם חיל מהבריגדה היהודית החליט לעלות לארץ ישראל במסגרת עליית הנוער וביוני 1945 הגיע לכפר הנוער בן שמן.
סיפור חייו תועד בסרטו הדוקומנטרי של מיכה שגריר "כמו מלכת אנגליה" שהוקרן ב 2010 בפסטיבל הקולנוע ירושלים
זכויות רפואיות
בדומה למרכיבים אחרים של הביטחון הסוציאלי, גם הזכויות הרפואיות ניתנות בשלושה רבדים: היקף הזכויות הניתנות על ידי המדינה הוא חלק ממדיניות הרווחה שלה, ועשוי להשתנות עם הזמן. בישראל, למשל, ניתן טיפול רפואי על ידי קופות החולים רק לחבריהן של קופות אלה, אך מאז חקיקתו של חוק ביטוח בריאות ממלכתי הוא ניתן לכל תושבי המדינה.
הדה סטרן
פעילותה האמנותית
עם הגעתה לארצות הברית נהנתה הדה סטרן מתמיכתה של פגי גוגנהיים  והתחילה להציג בתערוכות. בינואר 1951 הציגה בגלריה של בטי פארסונס לצד אמנים "זועמים" אמריקאים שהופיעו לצידה גם בתמונת ה"אייקון" במגזין לייף ב-1951. שטרן השתתפה ב-1942 בתערוכה הקבוצתית "First Papers of Surrealism" שהאוצרים שלה היו מרסל דושאן ואנדרה ברטון כעבור שנה הציגה תערוכה אישית בגלריית וייקפילד של בטי פארסונס. ככל ששהתה יותר בארצות הברית, שנראתה לה "יותר סוריאליסטית מכל דבר שמישהו יכול לדמיין" אמנותה התרחקה מהסוריאליזם.
כלכלה מעגלית
יישומה של הכלכלה המעגלית
כדי לקיים כלכלה מעגלית יש צורך, בדרך כלל, לקחת בחשבון ארבעה היבטים מרכזיים: מודלים עסקיים, תוכן ועיצוב, שיתופי פעולה חוצי מגזרים וענפי תעשייה, ולוגיסטיקה הפוכה.
מעריסה לעריסה
מעריסה לעריסה הוא מושג שהומצא בשנת 1971 על ידי ואלטר שטאהל, אדריכל שווייצרי, בוגר המכון השווייצרי הפדרלי לטכנולוגיה בציריך. הרעיון העיקרי סביב המושג נמצא בקריאה להארכת חיי השירות של מוצרים – בעזרת שימוש חוזר, תיקון, שיחזור ומיחדוש. שטאהל קיבל הכרה ציבורית בזכות מאמר עטור פרסים, 'פקטור חיי המוצר', שפרסם בשנת 1982, ומינף את ההכרה לייסוד מכון Product-Life בז'נבה, חברת ייעוץ המוקדשת לפיתוח אסטרטגיות ומדיניות של קיימות.
המושג התעדכן בשנת 2002 על ידי מיכאל בראונגרט וויליאם מקדונואו, שפרסמו את הספר 'מעריסה לעריסה: ליצור מחדש את הדרך בה אנו מייצרים דברים' , הקורא לשינוי התעשייה האנושית באמצעות עיצוב מתוך קיימות, ונותן דוגמאות ליישום עקרונות המודל.
הצלת מזון
לקט ישראל, בנק המזון הלאומי, הוא ארגון ללא מטרות רווח, שהוקם בשנת 2003 ועוסק בהצלת מזון שלולא פעילות העמותה היה מגיע לפחי האשפה. לקט תומכת בכ-170 אלף נזקקים בעזרת 205 עמותות בכל רחבי הארץ. לפי הדו"ח הלאומי על אובדן מזון והצלת מזון בישראל משנת 2015, באותה שנה הציל ארגון לקט ישראל 15,000 טון מזון אבוד בשווי של 135 מיליון ₪.
החיפושית בהילוך גבוה
עלילת הסרט
במהלך המסיבה מופיע אלוף ה"נאסקאר", טריפ מורפי (מאט דילון) והרבה מהאנשים שבאזור צוחקים על הרבי שנעלב ומכניס את מגי למרוץ נגד טריפ אחרי שהוא (הרבי) שרט עם המראה שלו את המכונית שאיתה הגיע טריפ וגורר את מגי למרוץ רחוב, מגי והרבי מנצחים את מרוץ הרחוב ומאז טריפ עושה כל שביכולתו כדי להשמיד את הרבי. אחר כך אביה של מגי מגלה שהיא התחרתה במרוץ מכוניות ומתרגז ומגי משקרת לו ואומרת שהיא לא נהגה ושהיא השאילה את המכונית לנהג ששמו מקס שרצה לאתגר את טריפ.
אצטדיון ליברטדורס דה אמריקה
היסטוריה
האצטדיון נבנה במהלך השנים 1923 עד 1928 ונחנך רשמית ב-4 במרץ 1928 במשחק בין אינדפנדיינטה לפניארול מאורוגוואי. המשחק הסתיים בתוצאה 2-2. במהלך השנים עבר האצטדיון שיפוצים והרחבות, שהבולט ביניהם היה בשנת 2005, וכלל את הריסת האצטדיון באופן כליל על מנת לבנות באותו שטח את האצטדיון החדש, שקיבל את השם ליברטדורס דה אמריקה כמחווה לזכייתה של אינדפנדיינטה בשבעה גביעי ליברטדורס. האצטדיון החדש נחנך בשנת 2009 במשחק ליגת העל הארגנטינאית מול אתלטיקו קולון והסתיים בניצחון אינדפנדיינטה 2-3.
רות וינטראוב
רות וינטראוב (באנגלית: Ruth Weintraub; נולדה ב-27 ביולי 1955) היא פרופסור מן המניין בחוג לפילוסופיה באוניברסיטת תל אביב. תחומי ההתמחות שלה הם תורת ההכרה, ספקנות, דייוויד יום ותורת ההכרעה. תחומי מחקר נוספים שלה הם פרדוקסים, מטא-אתיקה ורלטיביזם.
ביוגרפיה
רות וינטראוב נולדה בירושלים. היא סיימה ב-1978 תואר ראשון בפילוסופיה ומתמטיקה באוניברסיטה העברית בירושלים וקיבלה ב-1987 תואר דוקטור בפילוסופיה מאוניברסיטת לונדון. עבודת הדוקטורט שלה, בהנחיית פרופסור דורות'י אדגינגטון, עסקה ב"בעיית האינדוקציה". ב-1990 מונתה וינטראוב למרצה באוניברסיטת תל אביב. ב-1996 מונתה למרצה בכירה. ב-2007 עלתה לדרגת פרופסור חבר, וב-2013 לדרגת פרופסור מן המניין.
יחיאל לימור
יחיאל (חיליק) לימור (נולד ב-4 בפברואר 1943) הוא פרופסור (בגמלאות) לתקשורת, חבר נשיאות מועצת העיתונות והתקשורת בישראל ומכהן כיו"ר בית הדין לאתיקה של המועצה.
פרמפייס
הפקה
הסדרה צולמה באדינבורו שבסקוטלנד, באתרים שכללו את הפרוור The Grange, ובכנסיית הרובע קורסטורפין.
ברווז הפרא
אודות המחזה
המודל לדמותה של הדוויג היה נערה גרמנית שאיבסן פגש כשהשלים את המחזה בגרוסנסאס (Gossensass), דרום טירול בקיץ 1884. לאחותו, אליה היה קרוב מאוד, קראו הדוויג. אחותו נקראה על שם סבתם מצד אימם, הדוויג פאוס (Paus) (1763–1848).
אנריקה פורטה
ביוגרפיה
פורטה התחיל ברגל שמאל את דרכו עם גרנדה כשבעונתו הראשונה נאלץ לשחק בהגנה ורק ב-5 משחקים. בעונת 1969/70 המאמן נסטור רוסי העבירו לקבוצה השנייה, אף על פי שהיה כבר בן 26. עונה אחר כך חזר לראשונה אך עדיין לא שיחק בקביעות, וכל זה השתנה בעונת 1971/72 בה כבש 20 שערים בליגה וזכה בתואר הפיצ'יצ'י. אף על פי שעורר עניין במועדונים הגדולים ריאל מדריד וברצלונה, פורטה נשאר בה עד 1975. לאחר מכן חזר למולדתו באראגון כדי לשחק בריאל סרגוסה לשתי עונות עד שפרש.
נורית 2
את המוזיקה כתבו שייקה פייקוב ואיתן מסורי. השיר "אנה אפנה" מ"נורית", מושמע לאורך הסרט כנעימת רקע וגם בשירה של שלישיית זמרי הרחוב עם מוניקה טסלר.
איתן מסורי מבצע בסרט את להיטיו הידועים. הוא מופיע בדואט גם עם עליזה אביב.
9 (אלבום של קשמיר קאט)
9 (הידוע גם בשמו: Wild Love) הוא אלבום הבכורה של המפיק מוזיקלי ההולנדי קשמיר קאט. האלבום יצא לאור ב-28 באפריל 2017 על ידי חברות התקליטים אינטרסקופ ומאד לאב. מתוך האלבום יצאו חמישה סינגלים. במהדורה היפנית שלו נכלל השיר "Adore", בו השתתפה הזמרת-יוצרת האמריקאית אריאנה גרנדה.
יחסי מצרים–תימן
היסטוריה
מצרים ממשיכה למלא תפקיד בסכסוך המתמשך בתימן כיום. מאז מרץ 2015 היא הייתה אחת החברות בקואליציה המונהגת על ידי סעודיה הנלחמת בחות'ים, ומצרים פרסה כ-8,000 חיילים בתימן בשנת 2015.
עד לשנת 2014 היו התימנים פטורים מדרישת ויזה במצרים, אולם גם לאחר מכן הכניסה למצרים קלה עבורם הרבה יותר מאשר מדינות אחרות.
I Hate U, I Love U
וידאו קליפ
הווידאו קליפ הרשמי של השיר הועלה לערוץ היוטיוב של נאש ב-7 במרץ 2016.
אמליה וגה
ביוגרפיה
ב-2005 הופיעה וגה בסרט "קובה סיפור אהבה".
וגה הופיעה על כריכת הספר שיצא לאור על ידי "ארגון מיס תבל" הנקרא "יופי אוניברסלי". ב-2010 הוציאה אלבום שירים שאותו הקליטה ובנוסף היא מחזיקה בבעלותה שני בוטיקים.
טרואה (כדורגל)
2003–הווה
החל מעונת 2003/2004 החלה טרואה לעבור שנים של חוסר יציבות כשהיא לא מצליחה להישאר יותר משתי עונות באותה הליגה. לאחר הירידה לליג 2 תיירי גומז מונה לנשיא החדש של הקבוצה, מה שמנע ממנה פשיטת רגל. שתי עונות בליגת המשנה הספיקו לטרואה כשבעונת 2004/2005 סיימה טרואה במקום השלישי בליג 2, והעפילה חזרה לליג 1. המועדון שמר על עצמו בליג 1 כשסיים את עונת 2005/2006 במקום ה-17 מקום אחד מעל המקום המוביל לירידה, אך בעונה שלאחר מכן סיימה הקבוצה במקום ה-18 וירדה שוב לליג 2.
Burp Suite
בנוסף, פיתחה החברה גם אפליקציית סלולר המכילה כלים דומים וזמינה להורדה למכשירים סלולריים עם גרסת תוכנה iOS 8 ומעלה בלבד.
אפשרויות הכלי
Proxy הוא באמת המהות של Burp Suite. באמצעות מינוף פונקציונליות ה- proxy, הכלי Burp Suite מסוגל לראות את כל התעבורה העוברת דרכה. בפרקים הקודמים, כבר ראינו כיצד Burp Suite עובד כאדם שבאמצע, ועוזרת לנו ליירט בקשות. לסריקת הפגיעויות שנמצא ב-Burp Suite ניתן להוסיף הרחבה בשם HackBar שבעזרתו גם ניתן לנצל את החולשות ללא שימוש בכל נוסף. במקרה שיש יישום עם דף התחברות שבו המשתמש צריך להזין אישורים כדי להמשיך הלאה. מנקודת מבט של בדיקת חדירות, כדאי לבדוק את דף הכניסה הזה עבור אישורי ברירת מחדל, סיסמאות חלשות או מנגנוני נעילה. זה המקום שבו Intruder יכול להיות שימושי. בהינתן רשימה של שמות משתמש וסיסמאות, Intruder יכול לנסות את כל השילובים הללו כדי לראות אם אחד מהם תואם.
אליפות העולם בבייסבול
ישראל באליפות העולם
לאליפות העולם 2023 ישראל העפילה אוטומטית בשל ההחלטה כי כל המשתתפות של אליפות 2017 יעלו אוטומטית לתחרות. היא סיימה במקום הרביעי בשלב הבתים עם ניצחון אחד ושלושה הפסדים. המקום הרביעי זיכה אותה בהעפלה אוטומטית לאליפות בשנת 2026.
לבנה (עיר מקראית)
רקע היסטורי
העיר נזכרת ברשימת 31 המלכים שהביס יהושע בן נון, לצד עדולם.
טיבאדר מיצגר
ביוגרפיה
טיבאדר מיצגר נולד במשפחה יהודית כבנם של מיקשה מיצגר, רופא ושל צציליה קוהן. הוא סיים את בית הספר התיכון בקאפושוואר ובסומבטהיי ואת לימודיו באוניברסיטה בגראץ, שבה קיבל תואר דוקטור לרפואה בשנת 1893. לאחר מכן ביקר באוניברסיטאות בולטות ובמכונים רפואיים בחו"ל, כולל פריז, ברלין, לינדוויזה (Lindewiese), וריסהופן (Wörishofen), בלד ובמקומות נוספים. בשנת 1896 הקים את המכון הרפואי ל"הידרו-אלקטרותרפיה" הראשון בהונגריה בבודפשט, שאליו הגיעו גם זרים מחו"ל לטיפול רפואי. ב-13 בפברואר 1922, בבודפשט הוא התחתן עם אנה מריה גרסטנר, בתם של קארוי גרסטנר ומריה רוּף, שהייתה צעירה ממנה ב-24 שנים. הם התגרשו בשנת 1925. ב-29 בינואר 1935, נשא לאישה את אנה מולנאר, בתם של פטר מולנאר ומריה קלמן. היא הייתה צעירה ממנו ב-37 שנים. טיבאדר מיצגר נפטר שנה לאחר מכן ב-10 במרץ 1936.
העולם עצוב אז צוחקים
העולם עצוב אז צוחקים היא סדרה דוקומנטרית ישראלית ששודרה בטלוויזיה החינוכית בין ינואר 2017 ליולי 2018, ועסקה בתולדות ההומור הישראלי. את התוכנית הנחו יהונתן גפן בעונה הראשונה ויאיר ניצני בעונה השנייה.
ג'ויס ג'ירו
ביוגרפיה
כיום היא משמשת כבעלים של אקדמיה לדוגמנות ביחד עם מלכת יופי לשעבר נוספת.
העולם עצוב אז צוחקים
מבנה התוכנית
נוסף על כך, הסדרה כוללת תוכניות מיוחדות לגיבורי התרבות ובהם אפרים קישון, ספי ריבלין, חנוך לוין, ארץ נהדרת ואחרים.
ויל קין (כדורגלן)
קריירה
ב-30 באוגוסט 2016 עזב קין את מנצ'סטר יונייטד, וחתם על חוזה לשלוש עונות בהאל סיטי מהפרמיירליג. הוא ערך את הופעת הבכורה שלו ב-10 בספטמבר 2016, במשחק נגד ברנלי. ב-6 בנובמבר 2016, במהלך משחק נגד סאות'המפטון, נפצע קין שוב ברצועות הברך, ולא שב לשחק עד ינואר 2018. הוא הבקיע את שערו הראשון עבור המועדון ב-10 באפריל 2018, שהיה השער האחרון בניצחון החוץ 5–0 על ברייטון.
אגם ברטון (אנטארקטיקה)
גאוגרפיה
האזור מהווה חלק מטענת אוסטרליה לריבונות על הטריטוריה האנטארקטית האוסטרלית.
פונקציית עבודה
יישומים
באלקטרוניקה ידיעת פונקציית העבודה חשובה לתכנון של צומת מתכת - מוליך למחצה בדיודת שוטקי ולתכנון של שפופרות ריק. השוני בפונקציית העבודה בין מתכת וסיליקון בקבל MOS יוצר אזור מחסור עקב תנועה של אלקטרונים מהחומר בעל פונקציית העבודה הנמוכה יותר אל החומר בעל פונקציית העבודה הגבוהה יותר, בגלל שאיפת המערכת למינימום אנרגיה. שלא כמו בדיודת מוליך למחצה רגילה, תנועת האלקטרונים אינה נובעת מדיפוזיה אלא מפערי האנרגיה.
מדידת פונקציית העבודה
לצורך מדידת פונקציית העבודה האלקטרונית של דגימה פותחו טכניקות רבות והמבוססות על אפקטים פיזיקליים. ניתן להבחין בין שתי קבוצות של שיטות ניסוייות למדידת פונקציית העבודה: מוחלטות ויחסיות.
איווה סיטי
חינוך
בעיר נמצאת אוניברסיטת איווה, שהיא גם גורם משמעותי בכלכלה המקומית.
תחבורה
בעיר נמצא שדה התעופה העירוני של איווה סיטי, המשמש בעיקר לתעופה כללית. כמו כן במרחק של 32 קילומטרים צפון-מערבית לעיר נמצא נמל התעופה איווה המזרחית, המשרת את העיר סידר רפידס.
ויקיפדיה הסקוטית
היסטוריה
ויקיפדיה סקוטית נוצרה ב־23 ביוני 2005 והגיעה לראשונה לאלף ערכים בפברואר 2006 ול־5,000 ערכים בנובמבר 2010.
יופימיה לופטון היינס
קורות חיים
נולדה בתאריך 11 בספטמבר 1890 לוויליאם לופטון, רופא שיניים ואיש פיננסים במקצועו, וללבינה לופטון, אקטיביסטית בכנסייה הקתולית, והייתה בתם היחידה. בשנת 1907 סיימה את לימודיה מוקדם מהצפוי במסלול מואץ ובהצטיינות בתיכון וושינגטון הבירה. עד 1914 עסקה היינס בלימודי תואר ראשון דו-חוגי במתמטיקה ופסיכולוגיה במכללת סמית'. בשנת 1917 נישאה היינס להרוולד אפו היינס. בשנת 1930 סיימה תואר שני בחינוך באוניברסיטת שיקגו, והיא המשיכה את לימודיה עד שקיבלה דוקטורט ב-1943. הישג זה היה חסר תקדים בשנים אלו בקהילה האקדמאית באמריקה, משום שבשנים אלו הייתה הקהילה מאופיינת בקודים שמרנים ולא ליברלים ביחס להיום. ב-1959 הצטרפה לופטון למרכז החינוכי של מחוז קולומביה וכן בשנת 1966 הפכה לנשיאה שלו. ב-25 ביולי 1980 נפטרה היינס מהתקף לב. ניירותיה וניירות משפחתה נמצאים בארכיון האוניברסיטה הקתולית.
סוור האמר
ביוגרפיה
האמר נולד בברגן ב-19 באוקטובר 1918, ולמד בגימנסיה צבאית ואז בבית ספר לפיקוד. לאחר מכן הוצב ברגימנט הרגלים ה-9. הוא השתתף בקרבות במהלך הפלישה הגרמנית לנורווגיה ב-1940. לאחר כיבוש הארץ בידי הגרמנים, האמר נמלט לבריטניה. הוא הצטרף לצבא הנורווגי הגולה, וב-1943 למד בקולג' המלחמה בלונדון. הוא השתתף בפלישה לנורמנדי, ולאחר מכן בשחרור צרפת ובלגיה ובפלישה לגרמניה. לאחר המלחמה למד האמר באקדמיה הצבאית השוודית, ומילא תפקיד משמעותי בבנייה מחדש של הצבא הנורווגי לאחר המלחמה. ב-1969 הוא מונה למפקד פיקוד הצפון, וב-1977 מונה לראש ההגנה (מקביל לרמטכ"ל). הוא סיים את תפקידו ב-1982 ופרש מהצבא.
קרולי שניימן
המשך הדרך
בשנות השבעים, שניימן המשיכה לשתף פעולה עם זרם הפלוקסוס, אמני מיצגים והפנינגים, והתכתבה עם האמן האמריקאי קאפרוו, שהיה חלוץ בהקמת מושג המיצג. ב-1972 פרסמה את ספרה הראשון "חלקים של בית גוף" (parts of a body house), בו היא קישרה את הגוף למציאות הבית. ספרה השני "סזאן: היא הייתה ציירת גדולה" (Cézanne: She was a Great Painter) יצא ב-1976, והשתמש בציור של שניימן מגיל ארבע שבו דמות מסתכלת במראה, ושם היא משקפת את סיפור חייה, היסטוריית אמנות המערב והציירת סזאן.
The Night Is Still Young
The Night Is Still Young (בעברית: הלילה עדיין צעיר) הוא סינגל שהוקלט על ידי הראפרית הטרינידדית ניקי מינאז'. השיר יצא לאור ב-28 באפריל 2015, על ידי חברות התקליטים יאנג מאני, קאש מאני וריפבליק רקורדס, כסינגל השישי מתוך אלבום האולפן השלישי של מינאז', The Pinkprint.
הגזרה המערבית במבצע שלום הגליל
6–13 ביוני 1982
ב-7 ביוני כבשה אוגדה 91 את צור. חטיבת ביסלמ"ח לחמה באל-בץ ובבורג' א-שימאלי, חטיבה 300 לחמה בגזרת שבריחה מדרום לצור, חטיבה 939 לחמה ממזרח לצור, ואילו חטיבה 847 לחמה מדרום לצור. הופעלה אש ארטילרית עזה ואש מהאוויר כדי לפגוע במעוזי המחבלים. במהלך היום התנהל משא ומתן בחסות הצלב האדום, ובסיומו הופסקה האש בדרום העיר והותר לתושבים (ובתוכם גם הרבה מחבלים) לצאת אל חוף הים מדרום לעיר. עד הערב נכבשה העיר צור כמעט ללא התנגדות.
ב-8 ביוני המשיכה אוגדה 91 שתוגברה בחטיבה 165 בכיבוש המרחב שבין הליטני לזהרני.
14 ביוני - 29 בספטמבר 1982
ב-25 ביוני, עקב התקדמות אוגדה 96 מביירות לכיוון מזרח, והתקדמות אוגדה 162 שתוגברה בחטיבת גולני לכביש ביירות דמשק מדרום, החלו הסורים להימלט מזרחה, במטרה להימלט מכיתור על ידי כוחות צה"ל. כביש ביירות דמשק מביירות ועד רואייסאת צופר, היה בשליטת כוחות צה"ל.
שעון מעורר
תולדות השעון המעורר
פרוקופיוס מעזה תיאר בפירוט בשנת 529 לערך שעון מצלצל בעזה בעל דמויות הנעות באופן מכני ביום ובלילה.
דגמים ראשונים של שעונים מעוררים הניתנים לכוונון התקיימו באירופה כבר במאה ה-15. הראשון להוציא פטנט על שעון מעורר מתכוונן היה הממציא הצרפתי אנטואן רדייה (Antoine Redier), ב-1847. שעון הרדיו (ראו להלן) הראשון הומצא על ידי ג'יימס ריינולדס (James F. Reynolds) בשנות ה-40 של המאה העשרים.
תכונות כלליות
בחלק מן השעונים המעוררים המודרניים משולב מכשיר רדיו שאפשר לכוונו להתחיל לפעול בזמן המבוקש. אלו נקראים שעון רדיו. דגמים מתקדמים של שעונים מסוגלים להפיק צלילים שונים בנקודות זמן שונות לפי בחירת המשתמש.
תכונת שעון מעורר במכשירים אלקטרוניים נוספים
כיום קיימת בטלפונים סלולריים בדרך כלל תכונה של שעון מעורר, אשר עשויה לפעול גם אם הטלפון עצמו כבוי. בדרך כלל ניתן לבחור בהם את הצליל שיישמע בעת הפעלת האזעקה.
רידוואן יילמאז
קריירת מועדונים
ב-25 ביולי 2022 חתם בגלאזגו ריינג'רס עליו היא שילמה ארבעה מיליון אירו.
היסאקאזו טאנאקה
קורות חיים
בשובו ליפן כיהן בתפקידים שונים בצבא, ובהם מפקד המשמר הקיסרי בין השנים 1935–1937. בשלהי 1937 קיבל דרגת מייג'ור גנרל ומונה למפקד הכללי של צבא טאיוואן היפני בשנת 1938.
מוריטרו אואשיבה
מוֹרִיטֶרוּ אוּאֶשִיבָּה (ביפנית; בקאנג'י 植芝守央 ובהירגאנה うえしば もりてる, נהגה אואשיבה מוריטרו) הוא אמן לחימה יפני. הוא נכדו של מוריהי אואשיבה מייסד אמנות הלחימה אייקידו ובנו של קיסשומארו אואשיבה הדושו (ראש השיטה) והמפתח השני של השיטה. כיום הוא הדושו העומד בראש שיטת האייקידו.
אינדפנדיינטה סנטה פה
37 שנות המתנה
לאליפות הבאה שלה נאלצה סנה פה לחכות המון זמן - 35 שנים ליתר דיוק. אבל עוד לפני כן, הצליחה הקבוצה לזכות בקופה קולומביה בשנת 1989. הליגה באותה שנה בוטלה אחרי הרצח של השופט, אלברו אורטגה והתואר היחיד שנותר היה הגביע. לגמר הגיעו סנטה פה ואוניון מגדלנה. במשחק הראשון שנערך בסנטה מרטה, הוציאה סנטה פה תיקו 0-0 יקר, שאיפשר לה לזכות בתואר לאחר ניצחון 1-2 בגומלין באצטדיון אל קמפין.
ראש שירות הביטחון הכללי
ראש שירות הביטחון הכללי (מכונה בקיצור: ראש השב"כ או ראש השירות) הוא העומד בראש שירות הביטחון הכללי, הכפוף למשרד ראש הממשלה.
טרופע טאנענצאפ
אפילוג
סיום ההצגה – השוטר והחייל מפזרים את הקהל.
דיון
גולדפאדן נתפס בידי חברי היונג טעאטער כמי שיצר מחזות עממיים שנועדו לשעשע ולתת פורקן לעמלים. גם חברי היונג טאעטער ראו עצמם כמי שיוצרים תרבות למען הפועלים. המחזה משתמש בחומרים העממיים והמחוספסים של גולדפאדן אך עוטף אותם בסיפור מסגרת ובבימוי מתוחכם ומאפשר לצופים ליהנות משני העולמות. ההומור במחזה מושג מהניגודים בין דמויות הצופים במחזה: דמויות האדוקים כדמות הליטוואק והחסיד, דמויות עממיות כמשה וזוגתו ינטה, ודמויות הזרים - השוטר, החייל והקצין. ההומור נוצר ממנעד לשוני מיידיש עממית ומשובשת ועד גרמנית מליצית. מרחק רב קיים גם בין זהותה האמיתית של להקת השחקנים כמשפחת נוודים פשוטה דוברת יידיש לבין הצגתם כלהקת שחקנים אירופית חשובה. ההומור נוצר גם בפירוט רפרטואר ההצגות שנטען שהלהקה שיחקה - ממחזות של גתה ושייקספיר ועד מחזות עממיים של יוסף לטיינר ופרופסור הורביץ. עיסוק נרחב בסיפורה של להקת שחקנים בימי ראשית התיאטרון ביידיש נמצא ברומן רחב היריעה של שלום עליכם כוכבים תועים.
בריאן גריפין
אודות הדמות
בריאן הוא כלב מואנש עם פרווה לבנה. הוא יכול היה לדבר וללכת כמו בני האדם. במרבית הפעמים, התנהג בריאן בצורה אינטליגנטית וחכמה יותר משאר הדמויות בסדרה. חברו הטוב ביותר של בריאן היה סטואי גריפין ולעיתים הם הראו חיבה זה לזה. במהלך הסדרה, בריאן נגמל מעישון סיגריות ומעישון מריחואנה. בהמשכה הוא התמכר לקוק ולסמים קשים נוספים, אך הצליח להיגמל גם מהם. על פי הסדרה, לחם במלחמה בעיראק.
סכנה ברורה ומיידית (ספר)
סכנה ברורה ומיידית (באנגלית: Clear and Present Danger) הוא ספר מאת הסופר האמריקאי טום קלנסי. הספר עוקב אחר ג'ק ראיין, איש חיל הנחתים והיסטוריון בעברו, המשמש כמנתח מודיעין של ה-CIA, וכן אחר ג'ון קלארק, איש המבצעים ולוחם הקומנדו הימי לשעבר.
עלילה
עלילת הספר נפתחת כאשר ספינה של משמר החופים של ארצות הברית עוצרת שני אנשים שהיו על יאכטה בים הקריבי בעת שעסקו בהעלמת ראיות לאחר שרצחו את בעל היאכטה, אשר עסק בהלבנת הון עבור קרטל סמים קולומביאני, ומשפחתו. נשיא ארצות הברית, המצוי בתקופת בחירות לכהונה נוספת, מורה, נוכח אזלת יד וחוסר היכולת שמגלות סוכנויות אכיפת החוק של הקבינט במלחמה כנגד מבריחי סמים אסורים ובהם קוקאין מקולומביה לארצות הברית, על מבצע חשאי בשם "ספינת שעשועים", ללא אישור ועדת שירותי המודיעין של הסנאט האמריקני המפקחת על פעולות מודיעין מיוחדות. בפקודתו מחדיר ה-CIA לעומק קולומביה במבצע מוסק ארבעה צוותי קומנדו המורכבים מחיילי צבא ארצות הברית, אנשי אוגדות הרגלים הקלות. משימת הצוותים היא לפגוע במצבורי סמים נשק ותחמושת שבבעלות ארנסטו אסקובדו, מבחירי ראשי קרטל הסמים הקולומביאני, וכן לבצע תצפית על מסלולי ההמראה מהם ממריאים מטוסי תובלה עמוסים במשלוחי קוקאין לעבר ארצות הברית. לאחר שהצוותים מעבירים מודיעין לגבי המראת המטוסים, הם מיורטים באמצעות מטוס F15 של חיל האוויר האמריקני. באחד הצוותים הפועלים משרת סמל היספני צעיר בשם דומינגו שאבז כסייר. על המבצעים אחראים, בהפרה בוטה של החוק הקיים בנושא, היועץ לביטחון לאומי, אדמירל ג'יימס קאטר, ראש ה- CIA, השופט ארתור מור, וסגן מנהל הסוכנות למבצעים, בוב ריטר. ג'ון קלארק, איש הקומנדו הימי לשעבר אשר לחם במלחמת וייטנאם ונחשב לאיש המבצעים הטוב ביותר באגף לפעולות מיוחדות, נבחר כקצין מבצעים למבצע.
רסיפה (כדורגל)
לספורט המספר הרב ביותר של זכיות באליפות פרנמבוקו (39) והיא הקבוצה היחידה באזורי הצפון והצפון-מזרח של ברזיל אשר זכתה בגביע הברזילאי (2008). היא גם אחת משתי הקבוצות היחידות (לצד באהיה) מהאזורים הללו אשר זכתה בליגת העל הברזילאית. זכייתה של ספורט בליגת העל ב-1987 הייתה שנויה במחלוקת בגלל משבר הקופה אוניאו, בו פלמנגו ואינטרנסיונל סירבו לשחק בטורניר הגמר כפי שדרשה קונפדרציית הכדורגל הברזילאית. בשנת 2012 החליטה הקונפדרציה לחלק את תואר אלופת 1987 בין ספורט ופלמנגו.
דיקס
{{פירושונים|
מרג'י גולדשטיין-אנגל
נעוריה ותחילת דרכה
היא נולדה בוולינגטון, פלורידה, למונה (מנהלת בית ספר יסודי ומורה) וארווין גולדשטיין (רואה חשבון – יהודי). היא גדלה במשפחה מהמעמד הבינוני, בדרום מיאמי, עם שני אחים גדולים. בכיתה ג' היא גילתה עניין רב בסוסים. בגיל תשע, היא לקחה משרות באורוות סוסים ובמלונות כלבים כדי לשלם עבור שיעורי רכיבה. היא למדה בתיכון "דרום מיאמי" ובתיכון "צפון מיאמי ביץ" וסיימה תואר מהאוניברסיטה הבינלאומית של פלורידה, בהתמחות השכלה עסקית. היא נישאה בשנת 1995 לבעלה סטיב אנגל, ווטרינר סוסים.
בלקנאבט
ספורט
נביטסי היא קבוצת כדורגל שבסיסה בבלקנאבט, משחקת בליגת העל הטורקמנית - Ýokary.
Stronger (שיר של סם פלדט)
וידאו קליפ
הווידאו קליפ של השיר, שביום על ידי אנדרו דונוהו, יצא בערוץ היוטיוב של סם פלדט ב-29 בינואר 2021. בווידאו קליפ, ניתן לראות את קשה "מתמודדת עם עצמה במלחמה עד המוות", ופלדט מגלם שופט וקריין, בעודו צופה בקרב. נכון לדצמבר 2021, הווידאו קליפ נצפה למעלה מ-3 מיליון פעמים.
יוסק'ה נחמיאס
יוסף (יוסק'ה) נחמיאס (נולד בי"ז בחשוון תרפ"ו, 4 בנובמבר 1925) הוא מבכירי לוחמי האצ"ל, מניצולי כלא עכו ואלטלנה ומראשי מוזיאון האצ"ל בתש"ח.
ביוגרפיה
בשנת 2009 צולם סרט הסטודנטים "הפריצה לכלא עכו" בבימויו של בועז ארמוני. בסרט גילם השחקן קובי מאור את יוסק'ה נחמיאס. הסרט יצא בבכורה בשנת 2011.
אקספרסו בונגו
זה סרטו השני של קליף ריצ'רד והפעם הוא בתפקיד ראשי ובו הוא מופיע בליווי להקת הצלליות. השיר שהתפרסם ביותר מהסרט הוא "קול בשממה" ("A Voice in the Wilderness") שהגיע למקום השני במצעד הסינגלים הבריטי ונמכר ביותר מ-250,000 תקליטים.
הקורפוס הרביעי (ארצות הברית)
מלחמת העולם השנייה
הקורפוס לחם לסירוגין כחלק מהארמייה הבריטית השמינית והארמייה האמריקאית החמישית. עד קיץ 1944 הוא התקדם מצפון לארנו, ובחורף של אותה שנה מילא תפקיד מרכזי בהתקפת הארמייה החמישית על הקו הגותי במרכז הרי האפנינים, ומאבקה לפרוץ אל מישורי לומברדיה שמעבר להם. לאחר מכן השתתף במתקפת האביב של בעלות הברית בצפון איטליה, וכבש את ורונה וברשה. ב-13 באוקטובר 1945 פורק הקורפוס. ב-1958 הוא הוקם מחדש ובסיסו היה בברמינגהאם (אלבמה), הוא פורק בפעם האחרונה ב-1968.
אלעד זוהר
חיים אישיים
ידוע באהדתו לקבוצת הכדורגל הפועל פתח תקווה.
בימאן בנגלדש איירליינס
תולדות החברה
בימאן בנגלדש נוסדה ב-4 בינואר 1972 ואת טיסותיה הראשונות, תפעלה כבר בפברואר של אותה שנה במטוס דקוטה DC-3 מימי מלחמת העולם השנייה אשר נמסר לידי החברה מידי צבא בנגלדש. זמן מה לאחר מכן, נרכשו מטוסי בואינג 707 ופוקר F27 שיועדו לטיסות בינלאומיות.
יחסי יוון–מצרים
היסטוריה
מאז ימי קדם, הוקמה מערכת של קשרים תרבותיים והיסטוריים חזקים בין המדינות, דבר שבא לידי ביטוי בהוראתו של המלך המקדוני אלכסנדר מוקדון לבנות את העיר אלכסנדריה בחופו המזרחי של הים התיכון. המורשת התרבותית העשירה חיזקה את יחסי העמים הללו. נכון להיום קיימים יחסים חמים בין המדינות. קיימת קהילה יוונית משמעותית במצרים, בעיקר באלכסנדריה, שהיא העיר השנייה בגודלה במצרים וגם מקום מושבה של הפטריארכיה היוונית האורתודוקסית של אלכסנדריה. לאחר סיום המהפכה היוונית בשנת 1832 התפתחו בהדרגה יחסי יוון–מצרים, נחתמו מספר הסכמים על שיתופי פעולה בסחר, תיירות, כלכלה והגנה וראשי המדינה נפגשו באופן קבוע. בשנת 2014, יוון הייתה המשקיעה הזרה השישית בגודלה בכלכלה המצרית.
הפסגה המשולשת 2014 בקהיר
נשיא מצרים עבד אל-פתאח א-סיסי, נשיא קפריסין ניקוס אנסטסיאדיס וראש ממשלת יוון אנטוניס סמאראס קיימו פסגה משולשת בקהיר ב-8 בנובמבר 2014, שבו מנהיגי שלוש המדינות דנו בבעיות הנוכחיות ב וב. ראשי המדינות הסכימו להעצים את שיתוף הפעולה בתחום כלכלת הביטחון, תיירות ואנרגיה, וכן לזהות גבולות ימיים משותפים ואזור כלכלי בלעדי בים התיכון.
ביקורים רשמיים
ב-24 באפריל 2015, נשיא יוון פרוקופיס פבלופולוס ערך ביקור רשמי במצרים במטרה לחזק את היחסים בין המדינות ולהעצים את שיתוף הפעולה בין ממשלות המדינות, וכן לפתור סוגיות בעלות אינטרס הדדי, כגון: המצב במזרח התיכון והגירה בלתי חוקית, הנוגעת לשניהם מדינות הים התיכון, כמו גם ההגדרה של גבולות ימיים בין מדינות.
Foobar
שימושים אחרים בתרבות
גוגל שחררה את https://google.com/foobar בנובמבר 2014, אתגר לאיתור מפתחים לחברה הזמין למוזמנים בלבד.
תקשורת מגויסת
הטיית העיתונות לתועמלנות
טענת המחקר היא שעיתונות מוטה אינה מציגה את החדשות, את ניתוחן ואת פרשנותן באופן שמתיישב עם העובדות, אלא משמשת כתועמלנית המנסה להשפיע על הלך הרוח בציבור. ככל שההטיה מתוחכמת יותר, כך יקשה על צרכני התקשורת לזהותה, ותגדל השפעתה על השקפותיהם.
עיתונות מגויסת בעת לחימה
מחקרים בתחום התקשורת ומדעי המדינה, הצביעו על הפער שבין תקופת רגיעה ובין תקופות מלחמה בתאוריה שנקראת "התאחדות סביב הדגל". במדינת ישראל, בעתות מלחמה הפערים הגדולים שבין ימין ושמאל מצטמצמים, ורובו של השיח הציבורי מתרכז סביב המאבק המשותף באויב. התחושה הלאומית לא פוסחת על אנשי התקשורת, החשים צורך והזדהות עם ה"הגנה על הבית". סקרים הראו כי רוב הציבור אף מצפה לכך מהתקשורת בעת לחימה.
רבקה פרונט
קריירה
ב-2003 נכללה פרונט ברשימת חמישים המופעים המצחיקים ביותר של עיתון האובזרבר. מאז 2006 היא כותבת טורים לעיתון הגרדיאן. ב-2007 כיכבה בתסכית בשם "The Mind's Eye" מסדרת "דוקטור הו".
עבור עונת השידורים של חג המולד הזמינו ב-BBC מיני-סדרה בשם "תעלומה באחוזת פמברלי", דרמה העוקבת אחרי הדמויות מתוך "גאווה ודעה קדומה" מאת ג'יין אוסטן. הפרק הראשון שודר ביום הקופסאות 2013 בערוץ BBC One. הסיפור מבוסס על רומן באותו שם מאת פ.ד. ג'יימס, בו מסופר על מעשה רצח שמתרחש בעולמם של גיבורי "גאווה ודעה קדומה". פרונט גילמה את דמותה של גברת בנט.
חיים אישיים
אחיה הוא ג'רמי פרונט, סופר ושחקן קומי. השניים שתפו פעולה בכתיבה ובהופעות בהן סדרה של תוכניות דוקמנטריות מזויפות בשם "Incredible Women" עבור רדיו 4. ספרה של פרונט "Curious: True Stories and Loose Connections" שהוא אוסף של סיפורים אוטוביוגרפיים, יצא לאור ב-2014.
פרס הוז לספורט
פרס דב הוז לספורט הוא פרס המוענק על ידי עיריית תל אביב-יפו, בהתאם להחלטת מועצת העיר, החל מה-26 בינואר 1941 להעניק פרס על שמו של דב הוז שהיה מראשי תנועת העבודה, ממייסדי ארגון "ההגנה" ומחלוצי הטיס העברי בארץ ישראל ובמהלך כהונת כסגן ראש עיריית תל אביב נספה בתאונת דרכים. הפרס מוענק במטרה לטפח, לעודד ולשכלל את הספורט בישראל על כל ענפיו.
סקסייוומאן
תיאור
כיום נותרו במקום רק האבנים שהיו גדולות מכדי להזיז אותן בקלות.
ב-13 במרץ 2008 גילו ארכאולוגים חורבות נוספות בהקף של סקסייוומאן. התאוריה היא שהאתר נבנה לראשונה בתקופת שקדמה לאינקה. אף על פי שהאתר נראה כטקסי באופיו, התפקיד המדויק אינו ידוע.
ג'ק האנה
ביוגרפיה
בשנת 1942 האנה שיתף פעולה עם אמן הקומיקס קארל בארקס בשני ספרי הקומיקס הראשונים שעליהם עבד בארקס. בשנים שלאחר מכן האנה עשה מבחר סיפורי קומיקס אחרים של דונלד דאק אך בניגוד לבארקס, הוא נשאר באולפן ובסופו של דבר קיבל הזדמנות להיות במאי. הסרט הקצר "היום החופשי של דונלד" (1944) היה הראשון מבין 94 הסרטים שהאנה ביים. אלה כוללים את רוב הסרטים הקצרים בכיכובו של דונלד דאק בעידן שלאחר המלחמה יחד עם צ'יפ ודייל והאמפרי הדב; הוא גם ביים כמה סרטים קצרים בכיכובם של מיקי מאוס, גופי, פלוטו וכמה דמויות מינוריות של דיסני כמו "טליק אריה בן כבש".
ג'וני בלינדה
ב-1967 הופק סרט טלוויזיה בשם זה עם מיה פארו בתפקיד בלינדה וכן ב-1982 עם רוזנה ארקט בתפקיד בלינדה.
תקציר העלילה
מצב החווה מידרדר לאחר מותו של בלק. לוקי משכנע את ועד הכפר שבלינדה אינה מסוגלת לגדל את התינוק וכי עליה למסור לו אותו לאימוץ. לוקי וסטלה מגיעים לחווה. סטלה מציגה לבלינדה את המכתב המבקש ממנה לוותר על התינוק. בלינדה מסרבת בתוקף, מעלה את התינוק לקומה השנייה ונועלת את הדלת. כאשר סטלה מספרת לבעלה כי בלינדה מסרבת לתת את התינוק הוא מתמלא חימה ומגלה לה שהוא אבי הילד. הוא נכנס לבית החווה, עולה במדרגות ומנסה לפרוץ את הדלת אך בלינדה יורה והורגת אותו.
בלינדה מובאת למשפט באשמת רצח. היא עולה לדוכן העדות וד"ר ריצ'רדסון מנסה לעזור לה על ידי תרגום לשפת הסימנים. נראה שסיכוייה הולכים ונחלשים. גם מועלית ההשערה שהוא אבי התינוק ורישיונו עלול להישלל. ברגע האחרון לא יכולה סטלה להתאפק. היא מכריזה בפני כולם כי בעלה הוא אבי הילד ומתארת את מה שקרה כאשר ניסה לקחת אותו בכוח מבלינדה. בלינדה משתחררת, ג'וני מוחזר לה וביחד עם הרופא ודודתה הם חוזרים לחווה.
ריצ'רד וילסון (שחקן)
חיים אישיים
וילסון היה אוהד של מועדון הכדורגל גרינוק מורטון, מאוחר יותר היה לאוהד של מועדון מנצ'סטר יונייטד. הוא פטרון של "Manchester United Supporters' Trust". הוא פעיל במשך שנים רבות למען זכויות להט"בים, ויצא מהארון במרץ 2013 בראיון בדיילי מייל. וילסון הוא חבר טוב של השחקן אנגוס דייטון, ששיחק לצדו בסדרה "רגל אחת בקבר", והוא הסנדק של הבן של דייטון.
דיפסדידיים
מינים אלה חיים ביבשת אמריקה וכן באיי הודו המערבית. הם מזכירים במראם וגודלם זעמניים ומגיעים לאורך 80 ס"מ או פחות. הם חיים על העצים, על הקרקע או במים וחלקם אפילו מתחפרים באדמה. הם בעלי ראייה חדה ורובם טורפים, אף שחלקם ניזונים רק מרכיכות.
TVR (חברה)
היסטוריה
מכוניות מדגם TVR Chimaera היו מיוצרות בשנים 1992–2001 ונמסרו ללקוחות 5256 מכוניות – מספר שיא עבור החברה.
בשנת 2021 הוכרז שחברה החלה בתכנון מכונית ספורט חשמלית. חברת Encorsia שמייצרת סוללות לרכבים שילמה את כל החובות של TRV והחזירה לממשלת ויילס את ההלוואה. ייצור מכונית חשמלית מתוכנן להתחיל בשנת 2024.
נובה פריס
ביוגרפיה
באוקטובר 2014, בעוד פריס הייתה מעורבת במקרה של משמורת ילדים, אימיילים פרטיים בינה לבין האתלט אטו בולדון הודלפו לתקשורת. המיילים שימשו כבסיס לטענות כי פריס השתמשה בתפקידה כשגרירה של אתלטיקה אוסטרליה על מנת לארגן טיול לאוסטרליה עבור בולדון כחלק מתוכנית האתלטיקה "התחלת הקפיצה ללונדון", שבמהלכו היא התכוונה לעסוק ברומן עם האתלט. בולדון לאחר מכן תיאר את ההאשמות כמכילים "פברוק גס" ואיים לנקוט באמצעים משפטיים. בעודה מדברת בפרלמנט ב-30 באוקטובר, פריס הכחישה את העוולה וטענה שהמיילים ששוחררו היו חלק מניסיון סחיטה בקשר לתיק משמורת הילדים.
קיה בונגו
בנוסף דגמי "קיה בונגו" מיוצרים / יוצרו בארצות הבאות: אקוודור על ידי Automóviles de Ecuador, באורוגוואי על ידי Nordex Uruguay , באלג'יריה על ידי GLOVIZ, בפקיסטן על ידי יצרנית הרכב Kia Lucky Motors (שם רשמי: "Kia Lucky Motors Pakistan"), חברה בשותפות joint venture בין קיה ו-"Yunus Brothers Group", ברפובליקת הפיליפינים בין השנים 2000–2010 על ידי Columbian Autocar Corporation (CAC) ומשנת 2019 על ידי Ayala Corporation  ובווייטנאם על ידי THACO KIA  (שם רשמי: "Truong Hai Auto Corporation").
אי-תלות
{{פירושונים|
שמואל ביקסון
שמואל ביקסון (27 בנובמבר 1926 - 28 בספטמבר 2018) היה אדריכל ישראלי.
חייו המוקדמים
שמואל (מוליק) נולד ב-27 בנובמבר 1926 בשכונת כרם אברהם בירושלים, כבן בכור ליצחק (אייזיק) ובתיה (לבית גורדון), אנשי גדוד העבודה. בשנת 1928 עברה המשפחה לשכונת הפועלים ליד בית הכרם. המשפחה חיה בצריף, כמו שאר תושבי השכונה, עד לבניית בית האבן (הראשון בשכונה) בשנת 1932.
הקרב על המיוערת
הסיוע הארטילרי
רק בשעה 21:00, בחסות החשיכה, ברחו החיילים הסורים שעוד נותרו באזור, צפונה. במהלך הלילה, הגיע הכוח בפיקודו של יעלון אל מצפון לוואדי שממנו נפתחה האש, ושקט ירד על הגבעה. הפעולה הסתיימה והכוח הישראלי נעצר - למורת רוחם של חלק מהמפקדים בשטח.
אגם מידג' (איי שטלנד הדרומיים)
חרוט צ'סטר, הממוקם 860 מטרים מדרום-מזרח לאגם, מתנשא מעל האגם.
מיפוי אזור האגם
הנקודה מופתה לראשונה על ידי סוקרים בריטיים בשנת 1968; מיפוי מדויק נעשה על ידי סוקרים ספרדיים בשנת 1992; מיפוי מדויק נוסף נעשה על ידי סוקרים בולגריים בשנת 2005 ולאחר מכן בשנת 2009.
Dreamlover
Dreamlover (בעברית: מאהב חלומי) הוא סינגל של הזמרת מריה קארי מתוך אלבומה Music Box. השיר יצא כסינגל הראשון מהאלבום ב-27 ביולי 1993, הוא נכתב על ידי קארי עצמה ודייוויד הול והופק גם על ידי שניהם ביחד עם וולטר אפאנאסייף.
קידום והופעה
על מנת לקדם את השיר הופיעה איתו במספר תוכניות טלוויזיה ביניהם תוכנית האירוח The Arsenio Hall Show, בתוכנית המוזיקה הבריטית טופ אוף דה פופס ובתוכנית היפנית Music Fair. כמה שנים לאחר מכן היא ביצעה את השיר גם בתוכנית The Today Show כחלק מספיישל לרגל הוצאת אלבומה Rainbow.
יחסי יוון–נפאל
יחסי יוון–נפאל הם היחסים הבילטראליים בין הרפובליקה ההלנית של יוון והרפובליקה הפדרלית הדמוקרטית של נפאל.
מענק לימודים
ממשלת יוון הציעה לנפאל מענקי לימודים ללימודי תארים מתקדמים ופוסט דוקטורט החל משנת הלימודים 2012–2013. בעבר, העניקה יוון מלגות ללימודי תארים מתקדמים, בעיקר בתחומי תכנון ערים ואזורים, מדעי הסביבה ועוד.
ג'ולי וינטר הנסן
ביוגרפיה
ג'ולי וינטר הנסן נולדה בקופנהגן, דנמרק.
בליי (פירושונים)
{{פירושונים|
בית ילין (מוצא)
תולדות הבית
בשנת תר"ן (1890) בנה יהושע ילין מאחורי מבנה החאן את ביתו הפרטי, בו התגורר עם אשתו שרח. במהלך שנות ה-90 של המאה ה-19 עודד ילין גופי התיישבות והתארגנויות שונות לרכישת קרקעות נוספות באזור. ארגון "בני ברית" רכש חלק מהקרקעות באזור לשם הקמת מושבה יהודית ובשנת 1894 הגיעו ארבע משפחות ראשונות להתיישב במקום ולהקים בו מושבה חקלאית.
לאונרדו ז'רדים
קריירת אימון
בקיץ 2013 שב לפורטוגל ומונה למאמנה של ספורטינג ליסבון. הוא הוביל אותה למקום השני בטבלה. הוא בחר לעזוב לאחר שקיבל הצעה ממנוקו.
סרגיי מיכאילוב
בשנים 2001–2002, כל מדינות אמנת שנגן, כמו גם ארצות הברית, הונגריה, לטביה ותוניסיה סירבו אשרות כניסה למיכאילוב. השלטונות הצרפתיים הגיבו לבקשתו כי לא יאפשרו לו להיכנס למדינה "מסיבות ביטחוניות".
ורה רוז'ה
ביוגרפיה
ורה רוז'ה נולדה במשפחה יהודית בת שלושה ילדים של מורים. אביה היה כנר מוכשר. את לימודי המוזיקה הגבוהים שלה החלה באקדמיה למוזיקה ע"ש פרנץ ליסט בבודפשט במקצוע הניצוח, ולאחר מכן עברה לשירה. היא התקבלה לאקדמיה למוזיקה על ידי זולטאן קודאי בעצמו שאחר מכן הפך לאחד מהפרופסורים שלה.
ורה רוז'ה הובאה למנוחות ב-Golders Green Jewish Cemetery בלונדון.
אדמה (סרט)
תהליך ההפקה בארץ
כמה קוריוזים מעניינים אירעו מאחורי הקלעים של ההפקה, בהתחשב במקום ובתקופה שבהם נוצר הסרט. מתוך כוונה להציג לראווה את כל הישגי הכפר, היה ד"ר להמן מעוניין לכלול את היחסים הטובים שטיפח עם הערבים השכנים ולבטא את משנתו בענייני אי-אלימות. לצורך הדגמת עיקרון זה נכתבה סצנה שבה מסכל בנימין כוונת טרור לפוצץ מסילת ברזל, והיה צורך בבקשת אישור מיוחד לצורך צילומה. עם התקדמות הצילומים, הפך מזג האוויר הקיצי החם את העבודה לקשה עוד יותר. היה צורך במדי ס"ס לצורך סצנת הפלאשבק למחנה הריכוז, ונעשתה פנייה בעניין זה לתיאטרון הבימה. במקרה אחר, נפגע טכנאי סאונד מכך שבסצנת קידוש בליל שבת ישבו נערים בגילוי ראש. הוא ניסה (בלא הצלחה) לעקוף את ד"ר להמן בפנייה לראש הנהלת הכפר, כדי שהסצנה תצולם מחדש. בנוסף לכך, הצילומים בוטלו למשך שני ימים אחר הצהריים, כאשר ועדת האו"ם המיוחדת לארץ ישראל ביקרה בבן שמן. למרות כל העיכובים הללו, הושלם הסרט בסוף יולי 1947.
עמי ברן
אלוף ישראל
באליפות ישראל שנערכה באצטדיון הדר יוסף בסוף יוני 1980 זכה ברן במדליית זהב בהטלת כידון בתוצאה של 64.20 מטר, לפני מרדכי טל (63.78 מטר) ופטריק חמו (59.16 מטר), שניהם מהפועל עמק חפר.
ספר השיאים של פוז
עלילה
פוז לא היה מוכן בשום אופן לשמוע שגם שיא זה נשבר אחרי כל הפעמים שאחיו שלל אותו ושאל אותו בחרוזים מי שבר את השיא אם לא הוא. או אז הודה עמיקוד כי פוז הוא אשר שבר את השיאים שציין במהלך הסיפור. עוד הסתבר כי החרוזים שיגעו את עמיקוד והוא שמח להיפטר מהם.
איסור ספייה
איסור ספייה הוא איסור הלכתי על אדם לצוות או לגרום לאדם אחר, בדרך כלל קטן, לעשות פעולה שיש בה איסור.
גדרי האיסור
אסור לגדול לצוות לקטן לעשות מעשה איסור. יוצא, שאסור מן התורה לומר לקטן לעשות מלאכה בשבת. דין זה נאמר אף בקטן שאינו בנו של המצווה, ואפילו בקטן שלא הגיע לגיל חינוך (גיל שש) איסור זה נקרא בשם ספייה. וכן בשאר איסורי תורה אסור לומר לקטן לעשות פעולה שיש בה איסור.
מקרים שבהם ניתן להקל
אם כבה האור בחדר מותר במקום הצורך להעמיד קטן שאינו בר הבנה על יד המתג אף באופן שידוע לנו שהוא עתיד לשחק עם המתג ולהדליק האור, והטעם שאין במעשה זה ספייה משום שהקטן עשה זו מיזמתו ולהנאתו ולא מחמת ציוויו או הוראתו של הגדול. (ואין בזה איסור שביתת בנו וגם לא איסור אמירה לקטן משום שעושה להנאתו ולא לצורך אחרים וכן אין בזה מצות חינוך ללמדו לפרוש מהאיסור, שהרי אינו בר הבנה).
קתרין אופי
קריירה
עבודתה של קתרין אופי עוסקת לעיתים קרובות בחקר קהילות. קהילות ארעיות: Icehouses,Surfers ; קהילות קבועות: Mini-malls ; ופעמים רבות חקר הקהילה ההומו-לסבית אליה היא משתייכת: Portraits, Domestic. עבודותיה מתפרשות על ז'אנרים שונים של צילום, חלקם פורטרטים, חלקם צילומי נוף של טבע וערים, צילומי התרחשויות תרבותיות ( High School Footbal) ואירועים פוליטיים (Political Landscape). מבחינתה, כל עבודותיה מתקשרות לחקר קהילות ומציגות קהילות.
חלק מעבודותיה של אופי מביעות מחאה על הגזענות וההומופוביה בארצות הברית. למשל: הפורטרט העצמי שלה שבו היא מצולמת מניקה את בנה חשופת חזה, ומציגה תפישה אלטרנטיבית לדמות האם המסורתית (self-portrait/Nursing), וכן הפורטרט העצמי בו היא מצולמת ועל גבה חרוט בדם ציור בסגנון ילדותי נאיבי של שתי נשים מחזיקות ידיים ליד בית. בפורטרט זה אופי מציעה אופציה חלופית למבנה המשפחה המסורתית ( self-portrait/cutting).
ברבות מעבודותיה קתרין אופי מעלה נושאים בוטים, מורכבים ומעוררי מחלוקת, שלעיתים מופיעים עם תוספת מסוימת של הומור. היא מציינת כי לאנשים קשה לעיתים קרובות להבין את מימד ההומור ביצירה שלה. אופי מנסה להציג את הקהילה שלה בדרך שאינה מדגישה את הצד הפתולוגי אלא מנסה להדגיש רעיונות של אחדות ואנושיות.
ברבות מהסדרות של אופי יש התייחסות לתקופה מסוימת בתולדות האומנות או לצייר מסוים, כמו האנס הולביין או לאונרדו דה וינצ'י. היא מתארת כיצד היא מושפעת מהאווירה ביצירות הללו, ומנסה לתת להם נקודת מבט עכשווית (portraits,Portraits and Landscapes).
ג'רל מיילס קלארק
1994
באליפות ארצות הברית שנערכה בנוקסוויל, טנסי ב-18 ביוני 1994 באותה שנה היא זכתה במדליית ארד בריצת 400 מטר בתוצאה של 50.78 שניות, אחרי נטשה קייזר-בראון (50.53 שניות) ומייסל מאלון-ואלאס (50.77 שניות). שלושה שבועות לאחר מכן, בתחרות שנערכה בלוזאן, שווייץ ב-6 ביולי היא קבעה בריצת 400 מטר תוצאה של 50.11 שניות, שדירגה אותה במקום רביעי בעולם בסוף השנה.
1998
חודש לאחר מכן, בתחרות שנערכה ברומא, איטליה ב-14 ביולי היא קבעה בריצת 400 מטר תוצאה של 50.11 שניו, תוצאה שדירגה אותה במקום שישי בעולם בסוף השנה.
יאנוש לאבוטה
קארוי יאנוש לאבוטה אִיזֵ'פּפאלווי (בהונגרית: Izsépfalvi Lavotta Károly János, בסלובקית: Jan Lavotta; 5 ביולי 1764 פוסטאפדמש (Pusztafődémes), בנפת גאלאנטה, כיום בסלובקיה – 11 באוגוסט 1820 טאיה) היה כנר ומלחין הונגרי. נציג בולט של מוזיקת ורבונקוש. אותו, יחד עם יאנוש ביהרי ואנטל צ'רמאק, מכנים "שלישיית הוורבונקוש". יצירתו הושפעה על ידי המוזיקה הקלאסית המערבית. כונה "הכנר המכשף" (A bájoló hegedűs)
ילדות וצעירות
יאנוש לאבוטה נולד ב-1764 בפּוסטַאפֶדֵמֶש (בסלובקית - פוסטי פדימש Pustý Fedýmeš), בחבל הונגריה העליונה, חלק מהאימפריה ההבסבורגית, כיום פוסטה אוליאני (Pusté Úľany) בנפת גאלאנטה בסלובקיה, כבן יחיד למשפחה הונגרית ממוצא אצילי. אביו כיהן כמזכיר של המושל בפוז'ון (ברטיסלבה) ואחר כך בתפקיד פקידותי בבודה. לאבוטה גילה כישרון למוזיקה עוד בילדותו כשלמד נגינה בכינור מאביו שהיה כנר חובב מוכשר. מוריו למוזיקה היו יוז'ף ציזלר (Czizler), ה"פרימאש" של הקרדינל-נסיך בתיאני, בונאוונטורה זאוואדי, מוזיקאי של משפחת אסטרהאזי, פרנץ הוסה (Hossza Ferenc) שפעל בנאג'סומבאט, והמנצח גיירג' גלנץ (Glanz György).
הטגארט ברמלה בתוך כלא איילון
העיר רמלה
לוד הייתה עיר קדומה שהופיעה עוד בכתבי המצרים לפני תקופת כיבוש יהושע בן נון; מאידך רמלה (עיר החול בערבית) הוקמה על ידי הח'ליף סלימאן עבד אל מלכ בשנת 715 לספירה.
המרד הערבי הגדול
שלב ב – היות ששיטה זו לא הועילה הם עברו למרד צבאי בבריטים וביהודים (1937–1939) המרד נכשל. מכמה סיבות:
בנמל חיפה שהיה מתופעל על ידי ערבים שובשה העבודה. הקמת נמל תל אביב היווה אלטרנטיבה שאפשרה ליהודים עצמאות גם בנושא זה.
בניית המצודות
צ'ארלס טגארט בתוכניותיו חילק את התחנות לשלוש רמות:
אזור רמלה לוד והטגארט במלחמת השחרור – מבצע דני
ברקע מצב זה הוכנה תוכנית התקיפה של כוחות צה"ל במבצע דני.
שימושי המצודה לאורך השנים
לאחר השלמת בניית המצודה מדגם "תחנה כפרית" (2nd Class Police Station) היא שימשה את הצבא הבריטי עד שנת 1948 לשיטור ושליטה על האוכלוסייה המקומית ובעיקר התערבה בפרעות ואירועים של הערבים.